Predkladacia správa

	Materiál sa predkladá z dôvodu  nevyhnutných opráv  v ekonomickej klasifikácii výdavkov a zmeny rozdelenia finančných prostriedkov schválených uznesením vlády SR č. 183 z 27. februára 2002 k materiálu „Návrh na použitie prostriedkov štátneho rozpočtu získaných v súlade so zákonom SNR číslo 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne účely v pôsobnosti Ministerstva práce, sociálnych vecí a rodiny SR – I. časť“. 
	V prílohe k uzneseniu vlády SR číslo 183/2002 boli schválené pre Detský domov Modra - Harmónia kapitálové výdavky vo výške 1 100 000 Sk klasifikované na podpoložke 712 002  Nákup skladov. V predloženom materiáli sa navrhuje zmena ekonomickej klasifikácie na podpoložku 717 002 Rekonštrukcia a modernizácia.
	V kapitole Krajského úradu v Žiline sa navrhuje vykonať taktiež oprava podpoložky u bežných výdavkov v akcii Zariadenie chráneného bývania Lúč, Žilina. V prílohe schváleného uznesenia  č. 183/2002 sú bežné výdavky zaradené v neexistujúcej podpoložke, čo bolo spôsobené tlačovou chybou. Navrhujeme, aby bežné výdavky boli použité na rutinnú a štandardnú údržbu – podpoložka 635 021.
	Treťou navrhovanou úpravou je zníženie schválených finančných prostriedkov pre Občianske združenie REFUGIUM Trenčín na 500 000 Sk a zároveň navrhujeme zmeniť účel použitia z bežných výdavkov na kapitálové výdavky. Voľných 500 000 Sk navrhujeme použiť pre Občianske združenie CHRABYD, Banská Bystrica na rekonštrukciu objektu.
	Na základe pripomienky Ministerstva financií SR, že pre krátkosť času schvaľovania tohto materiálu môže byť plnenie úlohy B.1. z uznesenia vlády SR č.183/2002 podľa pôvodného termínu (30. 9. 2002) ohrozené, navrhujeme zmenu termínu do 31. 10. 2002. 
Doložka finančných, ekonomických, environmentálnych vplyvov a vplyvov na  zamestnanosť k materiálu nebola vyhotovená, pretože materiál nemá uvedené vplyvy.
Zároveň upozorňujeme, že predmetom medzirezortného pripomienkového konania bol materiál Ministerstva práce, sociálnych vecí a rodiny SR číslo 1889/02 – III/11 „Návrh na opravu ekonomickej klasifikácie výdavkov v prílohe k uzneseniu vlády SR číslo 183 z 27. februára 2002 k návrhu na použitie prostriedkov štátneho rozpočtu získaných v súlade so zákonom SNR číslo 194/1990 Zb. o lotériách a iných podobných hrách v znení neskorších predpisov na sociálne, humanitné a charitatívne  účely v pôsobnosti Ministerstva práce, sociálnych vecí a rodiny SR“, avšak uvedený materiál nebude predložený na rokovanie vlády SR, pretože bol dopracovaný o ďalšie zmeny. Ministerstvo práce, sociálnych vecí a rodiny SR vypracovalo tento nový materiál. 
Materiál prešiel medzirezortným pripomienkovým konaním a predkladá sa bez rozporov.